
UMJETNOST REDUKCIJE 


U prirodi nalazimo sve što hoćemo, ali čovjek mora 
biti dostatno kultiviran da želi naci samo ono što je 
potrebno. (A. Lhote) 


Ostalo je sačuvano jedno od najranijih grafičkih ostvare- 
nja Ivana Kožarić, kojim i započinje ova zanimljiva izložba 
njegovih grafičkih listova: mali linorez, dimenzija 10 x 10 
cm, Predstavlja, reklo bi se na prvi pogled, dva dječaka 
kako sjede na nekakvu uzvišenju. Njihovi su likovi ostva- 
reni krajnje pojednostavljeno, potpuno reducirano, chia- 
ro-scuro, „posno”, s uklonjenom svakom deskriptivnoš- 
ću, bez ikakvih detalja. Kada sam od Kožarića saznao da 
mu je to prva ili barem jedna od prvih grafika, koja k tomu 
donosi likove dječaka, pomislio sam da je možda posrije- 
di pokušaj prizivanja uspomena iz djetinjstva, kada je 
ljeto provodio u arkadičnu Komarovu u Banovini, odakle 
je podrijettom. 

Međutim, nakon pomnije analize, iako je, ponavljam, 
Kožarić tu sve vrlo škrto impostirao, učinilo mi se da 
sadržaj toga linoreza nema nikakve veze s Banovinom. Po 
načinu kako je autor postavio likove tih dviju muških 
osoba, po umrtvljenu, gotovo beživotnu položaju njiho- 
vih tijela, kao Dalmatincu odmah mi je bilo jasno da je 
U pitanju nešta „morsko”. Kožarić je, učinilo mi se da čak 
pogađam i dio dana koji je pokušao fiksirati, nastojao 
»uhvatiti“ ljetno raspoloženje dvaju dječaka koji sjede na 
morskoj hridi u trenutku kada sunce najžešće prži - u ra- 
nim poslijepodnevnim satima - pa u njihovim mlohavim 
tijelima nema snage ni da se bace u more, nego samo za 
siestu. 

Kožarić je potvrdio da je uistinu posrijedi ,,marina“: lino- 
rez je napravio 1946. godine u Lovranu, gdje je tada 
radio na restauriranju crkve. 

Već je to djelce očitovalo kako je i njegovu grafičkom 
radu, koji, evo, upravo u Galeriji „Miroslav Kraljević“ prvi 
put izložbom predstavlja javnosti - za koji je na 17. izložbi 


grafike iz 1992. godine dobio nagradu Kabineta HAZU 
i Prvu nagradu na izložbi „Eurograz '93 (Ostblick-West- 
blick)” održanoj 1993. godine u Grazu te kojom je ove 
godine predstavljao Republiku Hrvatsku na 21. međuna- 
rodnom grafičkom biennalu u Ljubljani - imanentno pu- 
no toga znakovita za njegovo kiparstvo, slikarstvo i crtež 
- u prvom redu mislimo na krajnji redukcionizam u izrazu, 
gotovo minimalizam. 

Međutim, s izuzetno minimalnim sredstvima, duboko 
i autentično zaokupljen svojom idejom, kao što svjedoči 
taj mali linorez star pola stoljeća, Kožarić, možemo se 
uvjeriti i na ovoj izložbi, sa samo nekoliko poteza - pre- 
cizno i jasno, energično i sigurno - ostvaruje maksimalnu 


redukcionizam na jednoj і maksimalnost 
umjetničke poruke na drugoj strani, konstanta nazočna 
i u njegovu grafičkom opusu, datira od prvih Kožarićevih 
radova. To je jednostavno važan dio njegove svekolike 
umjetničke vokacije, koji će braniti i pred najvećim isku- 
šenjima. Tako je, da spomenemo tu danas manje poznatu 
činjenicu, 1956. godine, kada je u senjskoj Katedrali 
Uznesenja Blažene Djevice Marije, radio svoj Križni put, 
iz postaje, koja se odnosi na Isusov susret s Poncijem 
Pilatom, jednostavno izostavio Pilata - on nije nazočan, 
ali je i te kako prisutanl 

Od svih brojnih grafičkih tehnika današnjice Kožarić rabi 
najprije linorez, a poslije i suhu iglu i bakropis. Zašto? 
Uvažavao je te grafičke tehnike jer je kod njih uočio ona 
svojstva koja će najbolje i najizravnije slijediti njegovu 
likovnu zamisao. Možda ih je prigrlio i zato što - kompe- 
tentan i siguran - voli izravnost i spontanost, ne računa 
na mogućnost korekcije ni „uljepšavanja“ što ih danas 
nudi uznapredovala tiskasska tehnologija. 

Osim toga. načelo eksperimentiranja, toliko znakovito za 
njegovo djelovanje, konstanta njegova stvaralaštva 


(Treba riskirati da bi se na pravi način išlo naprijed, da bi 
se našlo sebe"; ,Zadržati kontinuitet neslaganja sa samim 
sobom"; „Svaki put ispočetka", samo su neke od zah- 
tjevnih maksima kojih se ustrajno pridržava), možda se 
najbolje ostvaruje upravo u tim grafičkim tehnikama. 

U hrvatskoj grafici i likovnoj umjetnosti uopće - a i to vrlo 
uvjetno - može se reći da je Kožarić najbliži umjetnicima 


bliskim estetici minimalizma. Međutim, recimo to na kra- 
ju. resi ga ekstremno individualizirani način rješavanja 
grafičkih problema, a u hrvatskoj grafici također malo 
gdje zamjećujemo toliku interpretativnu slobodu. Stoga 
ga je potpuno nemoguće vezati za postojeće klasifikacije 
u grafici uopće. U grafici je on svojevrstan presedan 
- nema predšasnika ni nastavljača. 

Ivica Župan 


ŽIVOTOPIS 


Ivan Kožarić rođen je 10. lipnja 1921. godine u Petrinji, 
kao četvrto od petoro djece u obitelji Josipa i Štefanije 
Kožarić, djevojački Osmec. Majka je kućanica s aktivnim 
sklonostima za glazbu i umjetnost, a otac je profesor 
hrvatskog i grčkog jezika i klasične filologije. 

Osnovnu školu Kožarić polazi u Sisku, a gimnaziju u Zag- 
теби gdje se obitelj preselila 1931. godine. Kratko vrijeme 
pohađa Trgovačku akademiju. Nakon neuspjelog poku- 
šaja da upiše slikarstvo na Akademiji likovnih umjetnosti, 
prelazi na Obrtnu školu na kiparski odjel kod prof. Vanje 
Radauša. 

Kiparstvo na ALU studira 1943., a profesori su mu Frano 
Kršinić, Vanja Radauš i Antun Augustinčić. 

Kolege s kojima se intenzivno druži, uglavnom slikari, su 
Ivo Dulčić, Marijan Jevšovar, Aleksandar Srnec, Ivo Kali- 
na, Josip Vaništa, Ivan Švertasek i drugi. 

Izlagati počinje 1953. godine. Prvu samostalnu izložbu 
ima 1955., a slijedeće tri realizira zajedno s мот Dulči- 
ćem u Zagrebu (1956.), Ljubljani (1957.) i Beogradu 
(1958.). 

Osim na kraćim studijskim putovanjima u Italiji i Njemač- 
koj. 1969/60., Kožarić boravi nekoliko mjeseci u Parizu 
kao stipendist Fonda Moša Pijade. Ovdje, posredovanjem 
kritičara Jacquesa Lasaignea, koji ga osobito cijeni, sura- 
duje s Galerijom Meguie čiji mu vlasnik otkupljuje više 
radova. Mogućnost da u tako povoljnim uvjetima ostane 
u Parizu i napravi europsku karijeru, Kožarić ne želi 
iskoristiti, već bježi od uspjeha i vraća se u Zagreb, gdje 
uskoro sklapa brak s Martom Jakovljević. 

Početkom šezdesetih godina jedan je od članova kultne 
zagrebačke grupe Gorgona koja okuplja najmarkantnija 
imena suvremene hrvatske umjetnosti. 

Osim na redovitim samostalnim nastupima Kožarić izlaže 
i na brojnim skupnim i koncepcijskim izložbama koje 
predstavljaju hrvatsku (ranije i jugoslavensku) umjetnost 
u zemlji i inozemstvu. Godine 1976. npr., izlaže na Bien- 


nalu u Veneciji, 1979. godine u Sao Paolu, a recentnije 
1994. godine uz nekolicinu drugih umjetnika, kao središ- 
nja osobnost predstavljao je hrvatsku suvremenu skul- 
pturu u Duisburgu. 

Sudjelovao je na nekoliko kiparskih simpozija (Labin, 
Bochum...). Njegova djela nalaze se u mnogim privatnim 
zbirkama te u značajnim muzejima u zemlji i inozemstvu. 
Kao autor zastupljen je u antologijama europske i svjet- 
ske moderne skulpture (,.La sculpture de sciecle”, Michel 
Seuphor, 1959.; „Nouveau dictionnaire de la sculpture 
moderne", Fernand Hazan, 1970., itd.). 

Više njegovih skulptura realizirano je u javnim prostorima 
a posljednja, Prizemijeno Sunce, postavljena je u Zagre- 
bu, 1994. godine. 

Kožarić je dobitnik brojnih nagrada za svoj rad. Svojom 
učestalošću posljednjih godina one prate njegovu poj: 
čanu izlagačku aktivnost. Najnovija je Vjesnikova godiš- 
nja nagrada „Josip Račić“, koju je dobio 1994. godine za 
izložbu „Atelijer Kožarić“ u zagrebačkoj galeriji Zvonimir. 
Osim kao stvaralac, Kožarić je aktivan i u društvenom 
organiziranju umjetničkog života. Kao član inicijativnog 
odbora, bori se za ostvarenje Hrvatskog muzeja suvreme- 
ne umjetnosti, a od 1991. godine do danas predsjednik je 
Hrvatskog društva likovnih umjetnika. 

Živi u Zagrebu. 


SAMOSTALNE IZLOŽBE 


1955. 


1956. 
1957. 
1958. 
1962. 
1966. 


1969. 
1971. 
1972. 
1973. 


1975. 


1976. 
1979. 
1981, 
1982. 
1984, 
1986. 


1987. 
1989. 


1990. 


1991. 


1992. 


Zagreb, Muzej za umjetnost i obrt (Stančić, Vaniš- 
ta, Ivančić, Michieli, Kožarić) 

Zagreb, Salon ULUH (Dilčić, Kožarić) 
Ljubljana, Jakopičev paviljon (Dulčić, Kožarić) 
Beograd, Salon ULUS (Dulčić, Kožarić) 
Zagreb, Gradska galerija suvremene umjetnost 
Zagreb, Galerija Studentskog centra 

Beograd, Galerija Doma omladine 

Novi Sad, Salon Tribine mladih 

Zagreb, Galerja INEX 

Zagreb, Galerija suvremene umjetnost 

Labin, Narodni muzej (Lah, Kožarić, Paradiso) 
Zagreb, Teatar &TD , Galerija „4 slike“ 
Dubrovnik, Umjetnička galerija 

Zagreb, Galerija Dramskog kazališta „Gavella” 
Zagreb, Galerija suvremene umjetnosti 
Zagreb, Galerija Nova 

Zagreb, Salon Schira 

Beograd, Salon Muzeja suvremene umetnosti 
Zagreb, Galerija Izlog 

Zagreb, Galerija Spektar 

Köln, Kulturno-informativni centar SFRJ 
Zagreb, Galerija Instituta „Ruder Bošković“ 
Zagreb, Izložbeni salon Doma JNA 

Šibenik, Muzej grada Šibenika 

Split, Galerija ,, Protiron” 

Zagreb, Moderna galerija 

Beograd, Galerija Sebastijan 

Varaždin, Galerija Sebastijan 

Dubrovnik, Galerija Sebastijan 

Zagreb, Galerija AM-M14f/1-Z 

Zagreb, Galerija Proširenih medija 

Zagreb, Galerija Proširenih medija 

Zagreb, Galerija Forum 

Lyon, Galerie L'Ollave 

Sisak, Galerija Sv. Kvirin 


Čakovec, Galerija Arhgall 

Zagreb, Kulturno-informativni centar, Teslina 16 
(Novosel, Kožarić) 

Zagreb, Galerija Beck 

Zagreb, Galerija Zvonimir 

Požega, Galerija Hajdarović 

Dubrovnik, Galerija Kovačka 3, Klub Otok Zagreb, 
samostalna izložba u sklopu Petog triennala hrvat- 
skog kiparstva, Gliptoteka HAZU 

Umag, Galerija Dante 

Zagreb, Galerija „Miroslav Kraljević" 


NAGRADE 


1960. Zagreb, Nagrada grada Zagreba za skulpturu „Pre- 
cizni mehanizam, 1959.“ 

1962 Carrara, Biennale di sculptura, Ill premio Carrara 

1968. Zagreb, 3. zagrebački salon, Nagrada za skulpturu 

1970. Zagreb, 5. zagrebački salon, Nagrada za skulpturu 

1973. Murska Sobota, 1. jugoslovanski biennale male 
plastike, Nagrada Radenske, Radenci 

1978. Zagreb, 13. zagrebački salon, Izvedbena nagrada 
13. zagrebačkog salona za skulpturu „Pjesnik 
Zagrebu“ 

1979. Zagreb, Likovna nagrada INA-79 

1980. Zagreb, Godišnja nagrada „Vladimir Nazor" 

1981. Zagreb, 16. zagrebački salon, Nagrada za skulptu- 
ru 
Pančevo, 1. pančevačka izložba jugoslovenske 
skulpture, Nagrada 

1984, Zagreb, 19. zagrebački salon, Nagrada za skulptu- 
ru 

1987. Zagreb, 11. zagrebačka izložba jugoslavenskog cr- 
teža, Otkupna nagrada RSIZ-a za kulturu SRH 

1989. Zagreb, 12. zagrebačka izložba jugoslavenskog cr- 
teža, Nagrada Republičkog komiteta za prosvjetu, 
kulturu, fizičku i tehničku kulturu za crtež 

1991. Zagreb, Velika nagrada IV. triennala hrvatskog ki- 
parstva 

1992. 17. zagrebačka izložba grafike, Nagrada Kabineta 
grafike HAZU 

1993. Graz, EuroGraz '93. Ostblick - Westblick, 1. nagra- 
da 

1994. Zagreb, Vjesnikova nagrada za likovne umjetnosti 
«Josip Račić“ 


REALIZIRANE SKULPTURE | AMBIJENTI 
U JAVNIM PROSTORIMA 


1962. Zagreb, Kupalište ,,Mladost", SPOMENIK PALIM 
ŠPORTAŠIMA (uništeno) 

1970. Labin, Dubrava, 1. Mediteranski simpozij u kame- 
nu, ISJEČAK RIJEKE 

1971. Zagreb, Trg m. Tita, PRIZEMLJENO SUNCE, (di- 
jelom uništeno, obnovljeno i postavljeno u Karlov- 
cu, ponovno i potpuno uništeno) 

1972. Zagreb, Strossmayerovo šetalište, SPOMENIK A. 
G. MATOŠU 

1979/80. Bochum, 1. Bochumer Bildhauersymposium: 

Stadt und Bildhauerei, STABLO 

1981. Portorož, Forma viva, PEJZAŽ 

1983. Zagreb, Gajnice, Park skulpture. RUŽA VJETRO- 
VA 

1992. Sisak, SPOMENIK A. G. MATOŠU 

1992. Maribor, STABLO 

1994. Zagreb, Bogovićeva ulica, PRIZEMLJENO SUN- 
CE 
Zagreb, Dom hrvatskih likovnih umjetnika, hodnik 
HDLU-a, BLJESAK 


PROJEKTI INTERVENCIJA U URBANIM 
1 DRUGIM PROSTORIMA 


1960. 
1963. 
1964, 
1969. 


1971. 


1972, 


1973. 


REZANJE SLJEMENA - NEOBIČNI PROJEKT, 
fotomontaža, skulptura 

OBLIK PROSTORA, Mažuranićev trg, fotografija 
OBLICI PROSTORA, u parku kod Studentskog 
centra kao oznaka granice poplave, fotomontaže, 
modeli 

KUGLA U RAVNICI, fotomontaža, model - SKUL- 
PTURA L 

RAZNOBOJNE VRPCE IDU PREKO KUĆA, ulica 
N. Tesle, fotografije s crtežima 

ZLATNO PROČELJE, u Praškoj ulici i ulici N. 
Tesle, fotografije s crtežima 

RITMIČKI STUP, za Graz, crtež na fotografiji 
LOKVE VODE, za Graz, crtež na fotografiji 
DUGA, za Graz, crtež na fotografiji 

ČEKAJUĆI TRAMVAJ... u Frankopanskoj ulici, 
fotomontaža, modeli falusnih figurica u aluminiju 
NAZOVI JE KAKO HOĆEŠ, fotomontaža, modeli 
u fiberglasu i aluminiju 

LETAČ, u Vlaškoj ulici, fotomontaža, model u gip- 
su 

BESKUĆNIK, u Medulićevoj ulici, fotomontaža, 
model u aluminiju 

PROMATRAČ, na Splavnici, fotomontaža, model 
u aluminiju 

SPOMENIK PIPNIČARKI, na uglu llice i Meduli- 
ćeve, fotomontaža, maketa u gipsu. 


IZLOŠCI 


Izloženo je 12 grafika izvedenih tehnikom suha igla u raz- 
doblju od 1992. do 1995. godine. 


Izložbu omogućila INA-Industrija nafte d.d.. Naftaplin, Zagreb 
Izdavač: Galerija »Miroslav Kraljevića HKUD-a INA-Nattaplin 
Za izdavača: Željko Tremac 

Predgovor: ivica Župan 

Postav: Branko Franceschi 

Fotoslog i tisak: INA-Naftaplin, Grupa za grafičku obradu 
Naklada: 500 primjeraka 


Voditelj galerije: Branko Franceschi 


Savjet galerije: Darko Schneider, predsjednik, Marina Baričević, 
Josip Depolo, Želimir Koščević, Mirko Kovačević, Ljerka Njerš, 
Zlatan Vrkljan 


